section_heading: Formula Renault 2.0
paragraph_text: Godine 2014. Leclerc debitira u jednosjedu, utrkujući se u prvenstvu Formula Renault 2.0 Alps za momčad Fortec Motorsport. Nakon što u prve dvije utrke odustaje, Leclerc osvaja prvo postolje na sprint utrci u Pauu. Još dva postolja osvaja na stazi Spa-Francorchamps, a prve dvije pobjede dolaze u Monzi na glavnoj utrci i sprint utrci. Do kraja sezona osvaja još dva postolja na utrci u Mugellu i sa 199 osvojenih bodova osvaja drugo mjesto u ukupnom poretku iza Nycka de Vriesa.